Rural Development Minister in MzSRLM SHG member te a kawm,"1200/2024-2025 16 th July, 2024 : Rural Development Minister Prof. Lalnilawma chuan MzSRLM hnuaia SHG member te vawiin khan biak hmuh theihna (video conferencing) kaltlangin kawmna hun a nei a. He hunah hian RD Block 28 a SHG Member te telin SHG member hrang hrangte atangin MzSRLM kaltlanga an hamṭhatna hmuh te leh hma an sawnna te ngaihthlak niin, hemi bakah hian SHG Member te atanga zawhna awm te chu Minister hian a chhang bawk a ni. Self Help Group tihchangtlun zel dan tur leh nasa lehzuala SHG member-ten hma an lak zel theih dan tur sawiho a ni bawk. Mizoram State Rural Livelihoods Mission (MzSRLM) hnuaiah hian District 11 leh Rd Block 28 ah hmalakna nei mekin, an hnuaiah hian Self Help Group Member 10,425 din an ni tawh a, member 81,829 an awm mek a, SHG member te hi eizawnna ngelnghet an neih theihna turin kawng hrang hranga puih niin Community Funds an puk tur pek an nih bakah an eizawnna atana an mamawh training hrang hrang pek thin an ni bawk. Rural Development Minister Prof. Lalnilawma hi Rural Development Commissioner & Secretary Pu R. Zarzosanga leh Pi H. Lalchhandami, Chief Executive Officer, MzSRLM ten Video Conferencing ah hian an telpui a. District Headquarters leh Block Headquarters atangin Project Directors leh BDO ten an telpui bawk. Attachment Loading attachment...",Dated: 16 th Jul 24 8:32 PM,https://dipr.mizoram.gov.in/post/rural-development-minister-in-mzsrlm-shg-member-te-a-kawm